Oslo miljøpris

Oslo miljøpris er en årlig pris som deles ut av Oslo kommune for innsats omkring bymiljøet. Den er blitt delt ut siden 1998, da med navnet Oslo bymiljøpris i løpet av  Bymiljøkonferansen som markerte Verdens miljødag. Prisen byttet navn til Oslo miljøpris i 2009, og utdelingen finner sted under en seremoni i Oslo rådhus. 

Oslo miljøpris deles ut av byråden for miljø og samferdsel. Bymiljøetaten er ansvarlig for gjennomføringen av prisutdelingen.

Kategorier 
Oslo miljøpris deles ut i tre kategorier:

 «Årets frivillige organisasjon»: deles ut til en frivillig organisasjon som har gjort en ekstraordinær innsats for Oslomiljøet. Organisasjonen har stått på, lagt ned et stort arbeid og gjort en betydelig innsats for en grønnere hovedstad. Organisasjonen viser at det nytter å engasjere seg i frivillig arbeid.
 «Årets grønne innbygger»: deles ut til en person som har gjort en ekstraordinær innsats for å leve mer grønt i hverdagen. Personen har dessuten engasjert familie og venner og fått de med på å leve grønnere. Rett og slett et grønt forbilde.
 «Årets grønne selskap»: deles ut til en privat næringsvirksomhet som har gjort en ekstraordinær innsats for Oslomiljøet. Bedriften har satset og bidratt betydelig til miljøhovedstaden Oslo, og er et godt eksempel for andre selskaper.

Prisvinnerne mottar  kroner hver i premie. Alle prisvinnere får et innrammet diplom.

Alle innbyggere kan sende inn forslag til kandidater til Oslo miljøpris via Oslo kommunes nettsider.

Vinnere

Oslo bymiljøpris (1998–2008) 
 1998: Boris Hansen, Manglerud
 Hederlig omtale til Åsen Voksenopplæringssenter, Friluftssentralen i Gamle Oslo og Akers Avis Groruddalen

 1999: Tor Holtan-Hartwig, Nordstrand
 Hederlig omtale til Grunerløkka Miljøkorps og Savo AS

 2000: Stiftelsen Holmlia Nærmiljø og Bydel Søndre Nordstrand
 Hederlig omtale til Elin Tyse og Peppes Pizza

 2001: Bydel Grefsen-Kjelsås
 Hederlig omtale til Nils Ranheim, Stovner Selskabet for Oslo Byes Vel og Gamlebyen skole
 2002: Lutvann skole og Toyota Sentrum AS – Lutvann skole, for lokalt, nasjonalt og internasjonalt banebrytende pedagogikk i deres uteskolevirksomhet; Toyota Sentrum AS som et forbilde på miljøarbeid; de er bl.a. miljøfyrtårnsertifisert og svært gode på kildesortering.
 2003: Østensjøvannets venner – fordi de i 15 år hadde arbeidet for vern og miljøriktig forvaltning av Østensjøvannet, samt spredning av kunnskap om Østensjøvannets miljøverdier.
 2004: Øyafestivalen – som en nasjonal spydspiss som miljøvennlig festivalarrangør. De gir også publikum mulighet til å ta miljøansvar gjennom praktisk handling.
 Hederlig omtale til Matvarehuset Ultra Stovner og Sagene Samfunnshus
 2005: Naturvernforbundet i Oslo og Akershus
 Hederlig omtale til Vann- og avløpsetaten og Friluftsetaten

 2006: Hotellkjeden Scandic
 Hederlig omtale til Østmarkas venner, Gamle Oslo Servicesentral og Kim Halvor Hartvig

 2007: Oslo Elveforum og Sigurd Tønsberg – for å ta vare på det blågrønne Oslo og innsatsen for sikring og gjenåpning av elver og bekker i byggesonen.
 Hederlig omtale til Ullern videregående skole, for bredt og godt arbeid med miljøfyrtårnsertifisering, organisert gjennom elevrådet, og til Cultura Bank, fordi de hadde forpliktet seg til at innskudd skulle lånes ut til prosjekter som er samfunnsnyttige, respekterer menneskerettighetene, og ivaretar miljøhensyn.
 2008: Bydelsrusken i Bydel Grünerløkka – for etablering (2002) og drift av mini-gjenbruksstasjon i Sofienbergparken
 Hederlig omtale til Eivind Bødker, for hans innsats for bymiljøet i Oslo, og til Thon Hotels Oslo, for å ha miljøsertifisert alle sine 13 hoteller i Oslo.

Oslo miljøpris (2009–) 

2009: Bilkollektivet BA – for å tilby et alternativ til innbyggere i Oslo som ikke ønsker å eie egen bil.
Hederlig omtale til Ivar Holtan og Kristina Bjureke: «to ildsjeler som med kunnskap og stor innsats har mobilisert for å bekjempe problematiske fremmede planter i Oslo».

2010: Frederica Miller, Gaia arkitekter – «som i over 30 år har glødet og arbeidet for å få økologi innarbeidet som en naturlig del av arkitektfaget».
Hederlig omtale til Stein Stoknes, «for å realisere Oslos første passivhus», og til Siri Haavie, for hennes «innsats for å øke bevisstheten og bevare skole- og parsellhager i Oslo».

2011: Lønnealléen borettslag, Nordstrand Vel og Johannes Løken – for deres «innsats for å gjøre Oslos boliger Oljefri»
Hederlig omtale til Naturvernforbundet i Oslo og Akershus, som «de første som prøvde en sak etter miljøinformasjonsloven for rettsvesenet», og til Dragen juniorklubb, for klubbens «fokus på miljøriktig forbruk, innkjøp og resirkulering»
2012: Line – «for pionerprosjektet med landstrøm til skipene sine når de ligger til kai i Oslo»
Hederlig omtale til Jørgen Randers, «for hans store engasjement og hans viktige stemme i miljø- og klimakampen», og til Friends Fair Trade, «som gir byens forbrukere enklere tilgang til rettferdige og økologiske varer»
2013: Geitmyra matkultursenter for barn – for senterets «arbeid med å lære barn om maten de spiser og bærekraftig matproduksjon»
Hederlig omtale til Trine Johnsen, «for hennes innsats i for elveadopsjon og engasjement for å ivareta Oslos blågrønne struktur», og til Ole Jakob Johansen, som «initiativtaker og prosjektleder til biogassanlegget på Bekkelaget som produserer drivstoff basert på avløpsslam»
2014: EVO Elsykler – for selskapets «satsning på elsykler som erstatning for transport med personbil»
Hederlig omtale til Anne Dubrau, «for å være en pådriver og pioner for lokale miljøtiltak i Oslo. Hun står bak Epleslang», og til BYBI, MAJOBO og Kompass & Co, «som gjennom samarbeid med mange aktører realiserer gode miljøprosjekter»
2015: Bondens marked – «for å gjøre lokal, kortreist mat tilgjengelig for Oslos befolkning»
Hederlig omtale til FutureBuilt, «for å utvikle klimavennlige bygg og byområder gjennom forbildeprosjekter»

2016: Matsentralen Oslo – «for å redistribuere overskuddsmat til vanskeligstilte og sikre at store mengder mat som ellers ville blitt kastet blir dermed spist»
Hederlig omtale til Lone Jessen og Per Lindberg, «for å være pådriverne for at Langgata 47 er Norges første borettslag med solceller»

2017: «Restarters Oslo» – «Initiativtaker Kaja Ahnfelt med samarbeidspartnere arrangerer fiksefester for elektronikk på sentrale møteplasser i byen, der «fiksere» reparerer og vedlikeholder elektronisk utstyr og lærer dem som stikker innom å ta vare på elektronikk i istedenfor å kaste utstyret»
Hederlig omtale til «Jobben Oslo», «et arbeidstreningsprosjekt under Frelsesarmeens rusomsorg. Gir dagtilbud til aktive og tidligere rusmisbrukere, med bla.a. skjærgårdstjeneste, gaterydding og gjenbruksverksted»

2018: Oslo Natur og Ungdom – for organisasjonens «utrettelige arbeid gjennom 50 år med å engasjere ungdom i miljøsaker som kollektivtilbud, luft- og støyforurensning og klimatiltak. Oslo Natur og Ungdom har også vært en pådriver for samarbeid i miljøsaker mellom ulike typer ungdomsorganisasjoner»
Hederlig omtale til Toril Mentzoni, som «startet La Humla Suse i 2013, og siden da har hun gjort en enorm innsats for å sikre humlenes levekår i Norge. Organisasjonen har hatt sitt utspring i Oslo, men er nå i ferd med å bre seg utover i landet», og til Helene Gallis, fordi hun «har gjennom mange år stått i spissen for flere visjonære initiativ som bidrar til å gjøre Oslo både grønnere og varmere. I dag driver hun Nabolagshager, som gjennom kurs, foredrag, arrangementer og innovative prosjekter har spredd både kunnskap og inspirasjon til tusenvis av Oslos innbyggere»
2019: Miljøagentene i Oslo
Hederlig omtale : Ekte Vare AS og Tise AS.

2020: Klimabrølet, Aslihan Mahmud og Norsk Gjenvinning - Groruddalen Miljøpark

2021: Silje Østby Thune, Entra ASA for ombruksbygget KA13 og Sykkelkjøkkenet Oslo
 Silje Østby Thune vant «Årets grønne innbygger» for sin innsats for å plukke søppel fra nabolaget. Hver eneste dag samler hun en pose med søppel - til og fra jobb, til barnehagen eller på vei til butikken. Til datoen hun vant prisen hadde hun plukket over 600 poser med søppel.
 Eiendomsselskapet Entra ASA, og alle de har samarbeidet med, vant «Årets grønne selskap» for deres renovasjon av bygget Kristian Augusts gate 13 (KA13), hvor de renoverte bygget med 80% brukte materialer.
 «Årets frivillige organisasjon» gikk til Sykkelkjøkkenet Oslo, som tilbyr gratis, gjør-det-selv-opplæring i sykkelreparasjon.
2022: Heidi Røneid, Northern Playground og Spearos Oslofjord
Vinneren av Oslo miljøpris «Årets grønne innbygger» 2022 er vegetarentusiasten og dyrevennen Heidi Røneid, som på eget initiativ har tatt grep for å ta vare på både dyrene og miljøet i Oslo gjennom å starte Oslo Vegetarfestival og sin innsats i Fugleadvokatene.
"Årets grønne selskap» gikk til det Oslo-baserte klesmerket Northern Playground. Northern Playground har bygget sitt varemerke ved å snakke om problemene i klesbransjen – overforbruket av klær og tekstiler – og de setter handling bak sine ord ved å tilby livstidsgaranti og reparasjon av sine produkter. Selskapet har også i lang tid tatt til orde for at det skal innføres en miljøskatt, som kan bidra til å ansvarliggjøre hele bransjen.
"Årets frivillige organisasjon gikk til «Spearos Oslofjord» – en fridykkeklubb som kombinerer en begeistring for dykking, med en begeistring for en ren og levende Oslofjord. Gjennom regelmessige ryddeaksjoner engasjerer organisasjonen bredt, og får med seg lokalmiljøene i Oslo til å fridykke og rydde havbunnen for forsøpling.

Referanser

Eksterne lenker 
 

Miljøvern i Norge
Norske priser
Priser og utmerkelser i Oslo